நறவம்

நறவம் என்பது ஒரு மலர்.நல்லிணர் நாகம், நறவம், சுரபுன்னை - பரிபாடல் 12-80 
 நறவம்பூ கொத்துக்கொத்தாகப் பூக்கும்.ஊழ் இணர் நறவம் - பரிபாடல் 19-78
 சங்ககால மகளிர் குவித்து விளையாடிய மலர்களில் ஒன்று நறவ-மலர்.குறிஞ்சிப்பாட்டு 91. 
தேன்
 நறவம் என்னும் சொல் மலரிலுள்ள தேனை உணர்த்துகிறது.மணிவண்டு காலைக் களிநறவம் தாது ஊத – சிலப்பதிகாரம் – 6 வெண்பா
கள்
 நறவு, நறாஅ, நறா என்னும் சொற்கள் ஒருவகைக் கள்ளை உணர்த்துவன. 
 போர்க்களம் செல்லும் படைவீரர்களுக்கு ‘தீந்தண் நறவம்’ கொடுத்தனர் புறநானூறு - 292 என்னும்போது ‘நறவம்’ என்னும் சொல்லும் கள்ளை உணர்த்துகிறது. 
 அற்ப வாழ்க்கையை விரும்புபவர்கள் நறவம் ஊற்றிக் குடிப்பர்.பூரிய மாக்கள் உண்பது மண்டி நார் அரி நறவம் உகுப்ப -  பரிபாடல் 6-49
நறை
நறவம் மலரை நறை எனவும் வழங்கிவந்தனர். 
நறை என்றாலே மணம் என்று பொருள்.பனி துறை பகன்றை நறை கொள் மா மலர் - புறம் 235/18  நறு விரை துறந்த நறை வெண் கூந்தல் - புறம் 276/1
மலைக்குறவர் மக்கள் நறைக்கொடியை அறுத்தெறிவர்.குறவர் கொன்ற குறை கொடி நறை பவர் - நற்றிணை 5/3
நறைக்காயை உருட்டி வேலன் குறி சொல்லுவான்.பைம் கொடி நறை காய் இடை இடுபு வேலன் - திருமுஊருகாற்றுப்படை 190
புனத்தில் எரியும்போது மணக்கும்.நறை அகில் வயங்கிய நளி புன நறும் புகை - குறுந்தொகை 339/1
மணம் கமழும் கொடி.தண் கமழ் நறை கொடி கொண்டு வியல் அறை - ஐங்குறுநூறு 276/2
கோலால் தட்டியும் நறைக்கொடியில் மணம் பெறுவர்.கோல் எரி கொளை நறை புகை கொடி ஒருங்கு எழ - பரிபாடல் 17/6
தொழுவத்தைச் சுற்றிலும் நறைக்கொடி படர்ந்திருக்கும்.கொடி நறை சூழ்ந்த தொழூஉ - கலித்தொகை 103/21
ஏறு தழுவலின்போது காளைகளுக்கு நறைக்கொடி சுற்றிப் பாய விடுவர்.நறை வலம் செய விடா இறுத்தன ஏறு - கலித்தொகை 104/31
மேகம் போல நறைக்கொடி பொங்கிப் படர்ந்திருக்கும்.ஊர்பு எழு கிளர்பு உளர் புயல் மங்குலின் நறை பொங்க - கலித்தொகை 105/25
நறவம் பூ குளுமையானது.நறை கால்யாத்த நளிர் முகை சிலம்பில் - அகம் 242/18
கோடையில் நறைக்கொடி வாடிக் கிடக்கும்.நறை வாய் வாடல் நாறும் நாள் சுரம் - அகம் 257/2
சந்தன மரத்தில் நறைக்கொடி படர்வது உண்டு.சாந்தம் பொறை_மரம் ஆக நறை நார் - அகம் 282/9
நறை நாரில் பூத் தொடுப்பர்.நறை நார் தொடுத்த வேங்கை அம் கண்ணி - புறம் 168/15
மாளிகைகளில் நறைக்கொடியைப் புகைத்து மணம் பரப்புவர்.நெடு நகர் வரைப்பின் கடி நறை புகைஇ - புறம் 281/6
நீராடிய பின்னர் நறையைப் புகைத்துக் கூந்தலை உலர்த்துவர்.நன் நீராட்டி நெய் நறை கொளீஇய - புறம் 329/3நறையின் நறும் புகை நனி அமர்ந்தோயே - பரிபாடல் 14/20நறையும் நரந்தமும் அகிலும் ஆரமும் - பொருநராற்றுப்படை 238
விழாக்காலத்தில் இதன் மணத்தைப் பரப்புவர்.நறையும் விரையும் ஓச்சியும் அலவு_உற்று - குறிஞ்சிப்பாட்டு 7நறையொடு துகள் எழ நல்லவர் அணி நிற்ப - கலித்தொகை 101/12

நறா
நறா என்பது பூவை விளையவைத்த ஒருவகைக் கள். நறாக் கள் அதில் இடும் பூமொட்டுகளுக்கு ஏற்பச் சிறப்பு எய்தும். தம்தம் நனையினான் நந்தும், நறா. (நான்மணிக்கடிகை 47)

இவற்றையும் காண்க
சங்ககால மலர்கள்

வெளியிணைப்புகள்
 நறவங்கொடியில் பூ
அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்